Broj: 01-250-3/23

Datum: 26.07.2023. godine.

Na osnovu člana 20a. Zakona o radu („Službene novine Federacije BiH“, br. 26/16, 89/18 I 44/22), člana 4. Uredbe o postupku prijema u radni odnos u javnom sektoru u Tuzlanskom kantonu („Službene novine Tuzlanskog kantona“, br. 4/19, 4/20, 11/20 i 5/21), člana 6. Pravilnika o radu Javna ustanova Veterinarski zavod Tuzlanskog kantona broj 02-288-5/22 od od 21.07.2022. godine, te Odluke o prijemu radnika u radni odnos na neodređeno vrijeme broj 01-250/23 od 26.06.2023. godine i Saglasnosti Ministarstva poljoprivrede, šumarstva i vodoprivrede Tuzlanskog kantona broj 04/2-18-30-15195 od 03.07.2023. godine, direktor JU Veterinarski zavod TK Tuzla, objavljuje:

**J A V N I O G L A S**

**za prijem radnika u radni odnos na neodređeno vrijeme**

**I**

Javni oglas se raspisuje za sljedeća radna mjesta:

1. **Stručni saradnik – ispitivač u laboratoriji za kliničku mikrobiologiju i parazitologiju…………………................................................1 izvršilac,**
2. **Tehničar na prijemu i terenu………………………………. 1 izvršilac.**

**II**

**Kratak opis poslova za radno mjesto “Stručni saradnik- ispitivač u laboratoriji za kliničku mikrobilogiju i parazitologiju”:**

* Učešće u implementaciji sistema upravljanja prema zahtjevima važećeg standarda  BAS EN ISO/IEC 17025, te u postupcima održavanja i kontinuiranog poboljšavanja upravljanja;
* Učestvovanje u planiranju, organizovanju i kontroli djelatnosti radi razvijanja novih ili unapređenja postojećih poslovnih procesa i upotrebe materijala;
* Odabir i postavljanje novih analitičkih metoda ispitivanja i uvođenje novih analitičkih tehnika;
* Rad na sofisticiranim analitičkim tehnikama;
* Kontrola rezultata ispitivanja u laboratoriji;
* Upis rezultata analiza i drugih podataka o uzorku u PC;
* Izrada izvještaja o ispitivanju, izvještaja i statistička obrada podataka;
* Izrada SOP-a i RU iz područja svog rada;
* Osiguranje kvaliteta rezultata ispitivanja;
* Planiranje i provođenje međulaboratorijskih testiranja;
* Planiranje, provođenje i nadzor verifikacije/validacije metoda;
* Učestvovanje u planiranju nabavke opreme i edukacije osoblja;
* Učestvovanje u kontroli troškova i osiguranju djelotvornog korištenja materijalnih sredstava, te u kontroli osoblja;
* Izrada specifikacija za nabavku roba, odnosno usluga, koje utiču na kvalitet rezultata ispitivanja;
* Učestvovanje u planiranju javnih nabavki i izradi specifikacija za tendersku proceduru;
* Interno izdavanje rezultata ispitivanja;

**Kratak opis poslova za radno mjesto “ Tehničar na prijemu i terenu”:**

* Učešće u implementaciji sistema upravljanja prema zahtjevima važećeg standarda  BAS EN ISO/IEC 17025, te u postupcima održavanja i kontinuiranog poboljšavanja upravljanja;
* Ispunjavanje obrazaca ispitivanja, označavanje uzoraka, upisivanje podataka u bazu podataka PC i djelovodni elektronski protokol;
* Kontakt sa strankama na terenu u domenu srednje stručne spreme;
* Određivanje fizikalno-hemijskih pokazatelja za koje su odgovorni prema propisima odgovornosti za metode;
* Kontrola rada laboratorijske opreme;
* Evidencija radnih uslova;
* Vođenje zapisa za sve provedene aktivnosti;
* Čišćenje i dezinfekcija opreme i radnih površina;
* Unošenje podataka potrebnih za formiranje predmeta vazano za prijem uzoraka u bazu podataka PC;
* Prijem i dostavljanje uzoraka sa formiranim predmetom u laboratoriju prema propisanim postupcima;
* Rad na terenu po potrebi;
* Briga o terenskom vozilu i popratnoj opremi;
* Održavanje prenosnih frižidera i druge opreme koja se koristi na terenu, te izdavanje iste klijentima;

**III**

Kandidati koji se prijavljuju na javni oglas potrebno je da ispunjavaju opće i posebne uslove i to:

Opći uslovi za prijem u radni odnos: da je kandidat državljanin Bosne i Hercegovine, da je kandidat stariji od 18 godina i da je psihofizički i zdravstveno sposoban.

Posebni uslovi za radno mjesto**- Stručni saradnik- ispitivač u laboratoriji za kliničku mikrobilogiju i parazitologiju** : završen veterinarski fakultet, VII stepen stručne spreme, odnosno završen integrisani studij prvog i drugog ciklusa veterinarske medicine u trajanju od pet godine koji se vrednuje sa 300 ECTS bodova, položen stručni ispit i najmanje 1 godina radnog iskustva u struci.

Posebni uslovi za radno mjesto**- Tehničar na prijemu i terenu** : IV stepen školske spreme, medicinski laboratorijski tehničar ili medicinski ili veterinarski tehničar, hemijski tehničar, položen stručni ispit, izuzev za zanimanja za koje to nije Zakonom predviđeno, najmanje 6 mjeseci radnog iskustva u struci.

**IV**

Kandidati su dužni dostaviti uredno popunjen i potpisan **PRIJAVNI OBRAZAC**, koji mogu preuzeti na web stranici JU Veterinarski zavod TK Tuzla.

**Uz prijavni obrazac kandidat je dužan priložiti slijedeću dokumentaciju kao dokaz o ispunjavanju općih i posebnih uslova:**

* Uvjerenje o državljanstvu ne starije od šest mjeseca (rok se računa od dana izdavanja uvjerenja od nadležnog organa do dana predaje prijave na javni oglas) (za poziciju 1. i 2.),
* Diplomu o završenom odgovarajućem stepenu stručne spreme (za poziciju 1. i 2.)- (Kandidat koji je visoko obrazovanje stekao po Bolonjskom sistemu studiranja, uz diplomu dostavlja i dodatak diplomi, a u skladu sa važećim zakonskim propisima. Iznimno, samo u slučaju da visokoškolska ustanova dodatak diplomi nije uopće izdavala ni za jednog diplomca, kandidat je dužan da uz diplomu dostavi uvjerenje visokoškolske ustanove da dodatak diplomi nije uopšte izdat, niti za jednog diplomca. Kandidatkoji je fakultet završio izvan Bosne i Hercegovine, odnosno koji je diplomu stekao u nekoj drugoj državi nakon 06.04.1992. godine, u obavezi je dostaviti ovjerenu kopiju nostrificirane/priznate diplome, u skladu sa važećim zakonskim propisima. )
* Svjedodžba o završenom III i IV razredu srednje škole (za poziciju 2.)
* Uvjerenje o položenom stručnom ispitu (za poziciju 1. i 2 izuzev za zanimanja za koje to nije Zakonom predviđeno),
* Potvrdu/uvjerenje o radnom iskustvu u struci (kao dokaz o radnom iskustvu u struci prihvatit će se isključivo jedan od sljedećih dokumenata: potvrda ili uvjerenje poslodavca ili poslodavaca kod kojih je kandidat radio ili radi, koja moraju biti precizna i detaljna, odnosno koja sadrži podatke na kojim je poslovima kandidat radio – naziv radnog mjesta, sa kojom stručnom spremom su obavljani poslovi, koliko dugo je obavljao navedene poslove, naveden jasno precizan period radnog angažovanja na tim poslovima **ili** uvjerenje o činjenicama iz matične evidencije nadležne poreske uprave, odnosno nadležne institucije za penzijsko i invalidsko osiguranje, uz obavezno dostavljanje potvrde u kojoj će šifre zanimanja iz uvjerenja biti razjašnjene, tako da se na osnovu ovih dokumenata može utvrditi da li je kandidat radio na poslovima za koje se traži određena stručna sprema i koliko dugo, odnosno da posjeduje traženo radno iskustvo.) (za poziciju 1. i 2.),

**Traženi dokazi iz javnog oglasa moraju biti priloženi u originalu ili ovjerenoj fotokopiji.**

Uz prijavu na javni oglas, kandidat može pružiti i dokaze za vrednovanje po kriteriju: **''Pripadnost braniocima i članovima njihovih porodica**''. Da bi kandidat bio bodovan, i po tom osnovu, dužan je dostaviti dokaz o ispunjavanju tih uslova, odnosno potvrdu nadležnog organa o priznatom statusu branioca i članova njihovih porodica (popis dokumentacije kojom se dokazuje status branilaca i članova njihovih porodica nalazi se na web stranici JU Veterinarski zavod TK Tuzla) i uvjerenje nadležne službe za zapošljavanje (koje nije starije od 15 dana od dana objavljivanja ovog javnog oglasa) kojim se dokazuje da se nalazi na evidenciji kao nezaposlena osoba (original ili ovjerena fotokopija).

**V**

Prijave sa traženim dokazima dostavljaju se u **zatvorenoj koverti** na adresu:

* **JAVNA USTANOVA VETERINARSKI ZAVOD TUZLANSKOG KANTONA TUZLA na adresu 2. Tuzlanske brigade broj 28, 75000 Tuzla**, sa naznakom ''Prijava na javni oglas za prijem radnika u radni odnos uz naznaku pozicije za koju se kandidat prijavljuje - NE OTVARATI“

Rok za podnošenje prijava na javni oglas je 8 (osam) dana od dana posljednjeg objavljivanja. Javni oglas će biti objavljen u dnevnom listu ''Avaz'', web stranici JU Veterinarski zavod TK Tuzla i dostavljen Službi za zapošljavanje Tuzlanskog kantona i dostavljen Uredu za zajedničke poslove za web stranicu Vlade TK.

**VI**

Neuredne, nepotpune i neblagovremene prijave Komisija će odbaciti zaključkom koji se dostavlja na adresu podnosioca prijave uz navođenje razloga zašto pristigla prijava nije ispravna.

Kandidati čije su prijave uredne, potpune i blagovremene imaju pravo učešća u procesu izbora kandidata. Izbor kandidata vrši se na osnovu rang liste koja sadrži bodove kandidata ostvarene na prethodnoj provjeri radnih sposobnosti (pismeni i usmeni ispit).

Prilikom zapošljavanja prednost imaju kandidati koji po posebnom zakonu imaju prioritet pri zapošljavanju. Prioritet u zapošljavanju kandidati dokazuju odgovarajućim dokumentima (potvrda, uvjerenje- original ili ovjerena kopija) koje prilažu prilikom prijave na javni oglas, pozivajući se na poseban zakon po kojem imaju prednost.

Izabrani kandidati će biti u obavezi da najkasnije u roku od 5 dana od dana konačnosti odluke o izboru, dostavi ljekarsko uvjerenje kao dokaz psihofizičke i zdravstvene sposobnosti.

Sa izabranim kandidatima po ovom javnom oglasu zaključit će se ugovor o radu na neodređeno vrijeme.

DIREKTOR:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Mr. Prim.mikrobiologije Sajma Huremović

Specijalista veterinarske medicine